9. Lokaler til daginstitution på [adresse] i Hadsten (Åben)
Tidl. politisk behandling ØK, 20.04.21, pkt.15
Forventet sagsgang
TM-U, BS-U, ØK, BY
Lovgrundlag
SAGENS INDHOLD
Byrådet skal i denne sag tage stilling til anvendelse af bygningen på [adresse] 
i Hadsten som daginstitution som erstatning for etablering af ny pavillon ved [adresse]. I den 
forbindelse skal der tages stilling til en anlægsbevilling på 2,725 mio. kr. til renovering af lokalerne samt til 
finansiering af ekstra p-pladser. I forlængelse heraf skal der herudover tages stilling til, om tidligere afsat 
anlægsbeløb på 425.000 kr. kan
anvendes i forbindelse med renovering af [adresse]. 
Børne- og Skoleudvalget og Teknik- og Miljøudvalget behandlede 7. april 2021 sag vedrørende ny 
pavillonløsning for at imødekomme kapacitetspres på 0-2-års området i [adresse] med godkendelse af 
en anlægsbevilling på 5,185 mio. kr. til køb af ny pavillon. Økonomiudvalget besluttede på møde 20. april 
2021 at udsætte behandling af sagen med henblik på belysning af alternative løsninger. Indeværende sag 
er en opfølgning herpå.
[adresse] ejes af Favrskov Kommune, og bygningen har tidligere været anvendt til døgninstitution 
for psykisk udviklingshæmmede.
 
I juni 2019 godkendte Byrådet indstilling om at lukke botilbuddet og efterfølgende på et Byrådsmøde 20. 
marts 2020 at købe [adresse] af Favrskov Boligselskab. 
Bygningen anvendes i dag til isolationsboliger i forbindelse med Covid-19. 
Gældende lokalplan nr. 119.-709 udlægger [adresse] til boenheder til psykisk handicappede. 
Etableringen af en daginstitution forudsætter derfor en dispensation fra den gældende lokalplan. En 
dispensation vil være midlertidig og gælde i tre år.
[adresse] kan rumme den ønskede vuggestuegruppe (12 pladser) og børnehavegruppe (20 
pladser). Herudover vil der være kapacitet til, at der ved behov kan merindskrives et mindre antal børn i 
spidsbelastningsperioder. Lokalerne forventes klar til ibrugtagning 1. december 2021. Dog afhænger det 
endelige tidspunkt af nabohøring, byggetilladelse, levering af byggematerialer mv. Indtil lokalerne står 
færdige vil børnene skulle rummes i den nuværende kapacitet i [adresse].
Børne- og Skoleudvalget har i forbindelse med udvalgsmødet maj 2021 besigtiget lokalerne på [adresse] 
26a.
På grund af det store pres på 0-2-års området blev 20 børnehavepladser omlagt til 12 vuggestuepladser i 
oktober 2020 i [adresse]. Vuggestuepladserne i [adresse] 
permanentgøres ved beslutning om anvendelse af [adresse] som daginstitution. Løsningen betyder, 
at der skal etableres 20 pladser svarende til en børnehavegruppe på [adresse] og for at 
imødekomme det aktuelle pres på 0-2-års området, vil der ligeledes være behov for at oprette en 
vuggestuegruppe på 12 børn. 
Byråd
22-06-2021 19:00
Sagsnr. EMN-2021-01027
DokID: 2426814
Paul Thomsen
VURDERING
Teknik og Miljø og Børn og Kultur vurderer, at oprettelse af en daginstitution i bygningen [adresse], 
i stedet for en ny pavillonløsning ved [adresse], vil være den mest økonomisk rentable løsning. Bygningens 
stand er god, og der forventes ikke at skulle ske større bygningsmæssige tilpasninger. Bygningens 
placering på grunden betyder dog en mindre omlægning af udenomsarealet, så vuggestuebørnene kan 
benytte det som legeplads. Ligeledes skal der etableres hegn rundt om grunden samt tages højde for, at 
vuggestuebørnene kan sove ude under halvtag. 
Foran bygningen er der i dag en kommunal parkeringsplads, hvor personale og forældre vil have mulighed 
for at parkere. Denne parkeringsplads benyttes også af [adresse]. Der er i budgettet til 
renovering indeholdt 450.000 kr., der anvendes til trafiksikring ved børnehaven samt til optimering og 
udvidelse af parkeringsarealet. Den konkrete udformning af de trafikale og parkeringsmæssige forhold sker 
i samarbejde med de øvrige brugere af området, herunder [adresse].
Grundet det begrænsede udenomsareal foreslår Børn og Kultur, at børnehavegruppen får status af 
skovbørnehave – i lighed med en gruppe børn i [adresse] samt Skovbørnehaven på [adresse].  
Det betyder, at børnene i højere grad skal benytte nærområdet som legeplads, det være sig skovområdet 
ved spejderhytten (se vedlagte kort), men også ture længere væk, hvor skolebussen benyttes. 
Det forventes, at [adresse] skal anvendes som daginstitution i en årrække. Hvis der evt. etableres 
en ny daginstitution i [adresse], vil der herefter blive taget stilling til den fremtidige anvendelse af 
lokalerne på [adresse]. 
Genanvendelse af eksisterende byggeri er mere klimavenligt end at opføre nyt byggeri – også i form af en 
pavillon. Den foreslåede løsning vurderes på den baggrund at være klimamæssigt fordelagtig. 
ØKONOMI
Den samlede anlægsudgift til etablering af daginstitution på [adresse] samt ekstra p-pladser 
estimeres til 3,150 mio. kr. I anlægsudgiften indgår en opgradering af bygningen med bl.a.  mekanisk 
ventilation, automatisk brandalarmeringsanlæg, indhegning af grunden, legepladsudstyr, alt løst inventar til 
bestykning af den nye institution samt ekstra p-pladser.
Ved Byrådets behandling af kapacitetsanalysen i juni 2020, blev der godkendt en anlægsbevilling til 
renovering af den allerede opsatte pavillon ved [adresse] på 475.000 kr. samt 625.000 kr. til inventar. Ved 
permanentgørelse af vuggestuegruppen på [adresse] igangsættes etablering af et 
krybberum, som finansieres af anlægsbevillingen på 475.000 kr. Herudover er der anvendt 200.000 kr. af 
den godkendte inventaranlægsbevilling til inventar i den nyoprettede vuggestuegruppe på [adresse]. 
De resterende 425.000 kr. af inventaranlægsbevillingen foreslås anvendt til renovering af lokalerne på 
[adresse].
Samlet set er der afsat en pulje på 29,323 mio. kr. i perioden 2019-22, hvoraf der allerede er givet 
anlægsbevillinger på i alt 22,101 mio. kr. til vuggestuepladser for at imødekomme kapacitetspresset på 0-
2-års området. Der resterer dermed 7,222 mio. kr. af puljen.
Byrådet godkendte 25. maj 2021 nedlæggelsen af de almene ældreboliger på [adresse]. Det fremgår 
af det afsluttende regnskab, at der er en likvid beholdning på 1,3 mio. kr. i afdelingen til bl.a. henlæggelser 
til vedligeholdelse. I forbindelse med nedlæggelsen overgår beløbet til [adresse].
Såfremt løsningen med omdannelse af [adresse] til daginstitution godkendes, foreslås de 2,725 mio. 
kr. finansieret af beløbet på 1,3 mio. kr. som kommunen modtog i forbindelse med nedlæggelse af 
boligerne. Det resterende beløb på 1,425 mio. kr. foreslås finansieret via en fremrykning af en del af det 
afsatte rådighedsbeløb i vuggestuepuljen i 2022. I medfør heraf reduceres den tekniske anlægsramme for 
2022 tilsvarende. Såfremt anlægsbevillingen godkendes, resterer der 5,797 mio. kr. af vuggestuepuljen.
Driftsudgifterne er allerede indarbejdet i forbindelse med vedtagelse af budget 2021-24. Børn og Kultur 
foreslår dog, at børnehavebørnene ved dette forslag tildeles en skovbørnehavenormering. Det vil betyde 
en merudgift på netto 185.000 kr. ved en børnehavegruppe på 20 børn.
Kapacitetsanalysen på dagtilbudsområdet fremlægges parallelt med denne sag. Analysen belyser det 
samlede kapacitetsbehov både samlet for kommunen og for det enkelte område. I forlængelse heraf vil der 
i forbindelse med budget 2022-25 blive fremlagt forslag, der imødekommer evt. kapacitetsbehov – herunder 
forslag om udbygning af den samlede kapacitet i [adresse]. 
INDDRAGELSE
Naboerne inddrages ved nabohøring.
INDSTILLING
Direktøren for Børn og Kultur indstiller til Byrådet:
1.
At der afsættes et samlet rådighedsbeløb til renovering af lokalerne på [adresse] samt ekstra 
p-pladser på i alt 2,725 mio. kr. i 2021. Rådighedsbeløbet finansieres af 1,3 mio. kr. modtaget i 
forbindelse med nedlæggelsen af [adresse] og 1,425 mio. kr. af den afsatte vuggestuepulje i 
2022, som fremrykkes fra 2022 til 2021. Beløbene finansieres af kassen.
2.
At der godkendes en anlægsbevilling på 2,725 mio.kr. til renovering af lokalerne på [adresse] 
samt ekstra p-pladser finansieret af det afsatte rådighedsbeløb.
3.
At der anvendes 425.000 kr. af anlægsbevilling afsat i juni 2020 til renovering af [adresse].
4.
At daginstitutionen Ellemosevej 26a tildeles skovbørnehavenormering for 20 børn, og at der i budget 
2022-25 indarbejdes 185.000 kr. netto årligt til skovbørnehavenormering.
BESLUTNING
Børne- og Skoleudvalget, 2. juni 2021:
Fraværende: Ingen.
Indstilles godkendt.
Teknik- og Miljøudvalget, 3. juni 2021:
Fraværende: Ingen
Indstilles godkendt.
Økonomiudvalget, 15. juni 2021:
Fraværende: Ingen
Indstilles godkendt. 
Byråd, 22. juni 2021:
Fraværende: Ingen
Godkendt.
Bilag
1.
situationsplan - området omkring [adresse] (2439126)
